Document ID: 32011R0214
Publication Date: 2011-03-03

Title and Content:
UREDBA KOMISIJE (EU) št. 214/2011
z dne 3. marca 2011
o spremembi Prilog I in V k Uredbi (ES) št. 689/2008 Evropskega parlamenta in Sveta o izvozu in uvozu nevarnih kemikalij
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 689/2008 Evropskega parlamenta in Sveta z dne 17. junija 2008 o izvozu in uvozu nevarnih kemikalij (1) ter zlasti člena 22(4) Uredbe,
ob upoštevanju naslednjega:
(1)
Uredba (ES) št. 689/2008 določa izvajanje Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini, ki je bila podpisana 11. septembra 1998 in odobrena v imenu Skupnosti s Sklepom Sveta 2003/106/ES (2).
(2)
Prilogo I k Uredbi (ES) št. 689/2008 je treba spremeniti, da bi se upoštevali ureditveni ukrepi za nekatere kemikalije, sprejeti v skladu z Direktivo Sveta 91/414/EGS z dne 15. julija 1991 o dajanju fitofarmacevtskih sredstev v promet (3), Direktivo 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (4) in Uredbo (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (5).
(3)
Prilogo V k Uredbi (ES) št. 689/2008 je treba spremeniti, da se upoštevajo sklepi, ki so bile sprejeti za določene kemikalije v okviru Stockholmske konvencije o obstojnih organskih onesnaževalih (Stockholmska konvencija), podpisana 22. maja 2001 in odobrena s strani Skupnosti s Sklepom Sveta 2006/507/ES (6), in nadaljnji regulativni ukrepi za te kemikalije, ki so bili sprejeti na podlagi Uredbe (ES) št. 850/2004 Evropskega parlamenta in Sveta z dne 29. aprila 2004 o obstojnih organskih onesnaževalih in spremembi Direktive 79/117/EGS (7). Tudi Prilogo V je treba spremeniti, da bo v njej upoštevan regulativni ukrep o prepovedi izvoza določenih kemikalij razen obstojnih organskih onesnaževal.
(4)
Snovi difenilamin, triazoksid in triflumuron niso bile vključene kot aktivne snovi v Prilogo I k Direktivi 91/414/EGS in se tako ne smejo uporabljati kot pesticidi ter jih je treba dodati na seznama kemikalij iz dela 1 in 2 Priloge I k Uredbi (ES) št. 689/2008. Ker so bili vloženi novi zahtevki, zaradi katerih bo treba sprejeti nove sklepe o vključitvi v Prilogo I k Direktivi 91/414/EGS, se sklep o dodajanju teh aktivnih snovi na seznam kemikalij iz dela 2 Priloge I k Uredbi (ES) št. 689/2008 ne uporablja, dokler niso sprejeti novi sklepi o statusu teh kemikalij.
(5)
Snovi bifentrin in metilditiokarbaminska kislina nista bili vključeni kot aktivni snovi v Prilogo I k Direktivi 91/414/EGS; kar zadeva Direktivo 98/8/ES sta bili ti dve snovi že opredeljeni in priglašeni za presojo. Kot rezultat sta bifentrin in metilditiokarbaminska kislina strogo omejeni na uporabo kot pesticida, ker je uporaba obeh snovi skoraj popolnoma prepovedana, kljub dejstvu, da ju države članice lahko dovoljujejo dokler ni sprejeta odločitev na podlagi Direktive 98/8/ES. Zato je primerno, da se bifentrin in metilditiokarbaminska kislina dodata na seznam kemikalij iz dela 1 in 2 Priloge I k Uredbi (EC) št. 689/2008. Ker so bili vloženi novi zahtevki, zaradi katerih bo treba sprejeti nove sklepe o vključitvi v Prilogo I k Direktivi 91/414/EGS, se sklep o dodajanju teh aktivnih snovi na seznam kemikalij iz dela 2 Priloge I k Uredbi (ES) št. 689/2008 ne uporablja, dokler ne bo sprejet nov sklep o statusu teh kemikalij.
(6)
Snov karbosulfan ni bila vključena kot aktivna snov v Prilogo I k Direktivi 91/414/EGS in se tako ne sme uporabljati kot pesticid ter jo je zato treba dodati na seznam kemikalij iz dela 1 in 2 Priloge I k Uredbi (ES) št. 689/2008. Vključitev karbosulfan v del 2 Priloge I je bila začasno odložena, zaradi vložitve nove vloge za vključitev v Prilogo I k Direktivi 91/414/EGS na podlagi člena 13 Uredbe Komisije (ES) št. 33/2008 z dne17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del programa dela iz člena 8(2) navedene direktive, vendar niso bile vključene v Prilogo I (8). Ta novi zahtevek je vlagatelj umaknil, tako da ni več razloga, da snovi ne bi vključili v del 2 Priloge I. Snov karbosulfan je zato treba dodati na seznam kemikalij iz dela 2 Priloge I k Uredbi (ES) št. 689/2008.
(7)
Snov trifluralin ni bila vključena kot aktivna snov v Prilogo I k Direktivi 91/414/EGS in se trifluralin ne sme uporabljati kot pesticid ter jo je zato treba dodati na seznama kemikalij izdela 1 in 2 Priloge I k Uredbi (ES) št. 689/2008. Vključitev trifluralina v del 2 Priloge I je bila odložena, ker je bil v skladu s členom 13 Uredbe Komisije (ES) št. 33/2008 vložen nov zahtevek za vklučitev v Prilogo I k Direktivi 91/414/EGS. Zaradi tega novega zahtevka je bil ponovno sprejet sklep, s katerim se snov trifluralin v Prilogo I k Direktivi 91/414/EGS ni vključila kot aktivna snov, zaradi česar se ne sme uporabljati kot pesticid ter ni več razloga, da trifluralina ne bi vključili v del 2 Priloge I. Snov trifluralin je zato treba dodati na seznam kemikalij iz dela 2 Priloge I k Uredbi (ES) št. 689/2008.
(8)
Snov Klortal dimetil ni bila vključena kot aktivna snov v Prilogo I k Direktivi 91/414/EGS in se tako ne sme uporabljati kot pesticid ter jo je zato treba dodati na seznama kemikalij, ki sta vključena v dela 1 in 2 Priloge I k Uredbi (ES) št. 689/2008.
(9)
Kemikalije klordekon, heksabromobifenil, heksaklorocikloheksani, lindan in pentabromodifenil eter se dodajo na seznam kemikalij iz dela 1 Priloge V k Uredbi (ES) št. 689/2008, katerih izvoz je prepovedan. Zato teh kemikalij ni več treba navajati v delih 1 in 2 Priloge I navedene uredbe in jih je treba zato izbrisati.
(10)
Kemikalije heksabromobifenil, heksaklorocikloheksan (HCH) in lindan so že vsebovani v seznamu dela 3 Priloge I k Uredbi (ES) št. 689/2008. Njihovo vključitev v del 1 Priloge V navedene uredbe je zato treba odražati tudi v tem delu 3 Priloge I.
(11)
Uredba Komisije (EU) št. 757/2010 z dne 24. avgusta 2010 o spremembi Uredbe Evropskega parlamenta in Sveta (ES) št. 850/2004 o obstojnih organskih onesnaževalih glede prilog I in III (9) izvaja odločitve, sprejete v okviru Stockholmske konvencije o vključitvi klordekona, pentaklorobenzena, heksabromobifenila, heksaklorocikloheksanov, lindana, tetrabromodifenil etra, pentabromodifenila etra, heksabromodifenil etra in heptabromodifenil etra v del 1 Priloge A k Stockholmski konvenciji, tako da te kemikalije vključuje v del A Priloge I k Uredbi (ES) št. 850/2004. Zato je treba te kemikalije vključiti v del 1 Priloge V k Uredbi (ES) št. 689/2008.
(12)
Uredba (ES) št. 1102/2008 Evropskega parlamenta in Sveta z dne 22. oktobra 2008 o prepovedi izvoza kovinskega živega srebra in nekaterih spojin in zmesi živega srebra ter varnem skladiščenju kovinskega živega srebra (10) prepoveduje izvoz kovinskega živega srebra ter določenih spojin in zmesi živega srebra iz Evropske unije v tretje države. V skladu s tem je treba te kemikalije dodati na seznam kemikalij iz dela 2 Priloge V k Uredbi (ES) št. 689/2008. Obenem je treba spremeniti vnos spojin živega srebra v delu 1 Priloge I, da se upošteva prepoved izvoza določenih spojin živega srebra in trenutni status spojin živega srebra na podlagi Direktive 98/8/ES.
(13)
Prilogi I V k Uredbi (ES) št. 689/2008 je zato treba ustrezno spremeniti.
(14)
Da bi države članice in industrija imele na voljo dovolj časa, da sprejmejo potrebne ukrepe za izvajanje te uredbe, je treba njeno uporabo odložiti.
(15)
Ukrepi iz te uredbe so v skladu z mnenjem odbora, ustanovljenega s členom 133 Uredbe (ES) št. 1907/2006 -
SPREJELA NASLEDNJO UREDBO:
Člen 1
Uredba (ES) št. 689/2008 se spremeni:
1.
Priloga I se spremeni v skladu s Prilogo I k tej uredbi.
2.
Priloga V se spremeni v skladu s Prilogo II k tej uredbi.
Člen 2
Ta uredba začne veljati na dvajseti dan po objavi v Uradnem listu Evropske unije.
Uporablja se od 1. maja 2011.
Ta uredba je zavezujoča v celoti in se neposredno uporablja v vseh državah članicah.
V Bruslju, 3. marca 2011

Classification:
Level 1 Topics: 100155
100147
100160
100156
Level 2 Topics: 100244
100269
100196
100193
100245
Level 3 Topics: 13
2442
614
1362
2090
All Topics: 1309
1595
2739
4308
5451
946